Acţiunile Tesla au crescut cu aproape 7% la Bursa de la New York, după ce producătorul auto a anunţat majorarea preţurilor la vehiculele electrice Model Y din unele ţări europene şi din SUA, transmite Agerpres.
Din 22 martie, preţurile vehiculelor electrice Model Y vor creşte cu aproximativ 2.000 de euro (2.177 de dolari) în unele ţări europene, a anunţat sâmbătă compania. Vineri, Tesla informase că în SUA preţurilor tuturor vehiculelor Model Y vor creşte de la 1 aprilie cu 1.000 de dolari.
Luni, acţiunile Tesla au urcat cu aproape 7%, la 174,72 dolari, după aceste anunţuri. Săptămâna trecută, titlurile au scăzut aproape de cel mai redus nivel din ultimele 10 luni.
În ianuarie, Tesla a avertizat că în 2024 se aşteaptă "la o înrăutăţire a ritmului de creştere a vânzărilor", deoarece se concentrează pe producerea următoarei generaţii de vehicule electrice, numită "Redwood".
Sursa foto: Tesla
Te-ar putea interesa și: